Sverige henter hjem soldater fra Afghanistan
Sverige har i dag 350 soldater i Afghanistan, men alt rundt årsskiftet blir 150 av dem hentet hjem, skriver Dagens Nyheter. Den svenske regjeringen har med støtte fra opposisjonen langt på vei besluttet å avvikle landets militære nærvær i Afghanistan, og neste sommer skal bare 50 svenske soldater være igjen i landet. De gjenværende soldatene skal arbeide som rådgivere og drive med opplæring av afghanske styrker. Sverige planlegger også å sende rundt 25 politi-instruktører til Afghanistan.Svenskens avgjørelse kommer et drøyt år etter den norske Afghanistan-uttrekningen. Sjefen for den norske stabiliseringsstyrken, oberst Odd Andreas Søbstad, sa den gang at nivået på afghanske sikkerhetsstyrker nå er så høyt at de kan klare å håndtere situasjonen selv. - Hadde vi stått her ett år ekstra, hadde det ikke hatt noe å si. Det hadde ikke forandret sikkerhetssituasjonen i Faryab i nevneverdig grad. Dette er noe afghanerne må rydde opp i selv, sa Søbstad.Selv om soldatene trekker seg ut, fortsetter spesialstyrker opplæringen av det afghanske spesialpolitiet i Kabul ut sommeren 2014. Men hvor mange norske soldater som skal være i Afghanistan etter 2014, er fortsatt uklart. Det kan først bli avgjort etter et lokalt stormøte i Afghanistan i midten av november. (NTB/VG)
Sverige henter i løpet av det neste halvåret hjem flesteparten av sine soldater fra Afghanistan.